《得家书》
宋代·李洪

伤春渺渺独凝眸，黄耳归时暂放愁。
跪得双鱼开尺素，别来一日抵三秋。
花前块处怜秦赘，泽畔行吟类楚囚。
预约鲤庭归省处，清微风送木兰舟。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。